मान्यता के अनुसार अज्ञातवास के समय पांडव यहां कुछ समय के लिए ठहरे थे और उनका पीछा करते हुए कौरव भी पहुंच गए थे. तब भगवान महादेव ने कौरवों को रोका और कहा कि ये मेरा क्षेत्र है यहां तुम नहीं आ सकते, जो भी मेरी शरण में आता है उसकी मैं रक्षा करता हूं और उसका कोई कुछ नहीं बिगाड़ सकता है. तब कौरव को पीछे जाना पड़ा था. तब से लेकर आजतक जब भी कोई प्रेमी जोड़ा घर से भागकर महादेव की शरण में आता है तो स्वयं महादेव उनकी रक्षा करते हैं. मंदिर में सख्त नियम बनाए गए हैं. यहां शराब, सिगरेट, हथियार और चमड़े का सामान लेकर आना मना है. मंदिर परिसर में झगड़ा करना मना है, ऊंची आवाज में बात करने की इजाजत नहीं है.